**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2017-02-15 Nr. T-1

Posėdžio data – 2017 m. sausio 26 d.

Posėdžio pradžia – 9.00 val.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdiečių tribūnoje pasisako: V. Jurgelevičienė, V. Simanauskas, M. Mintautas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 27 Tarybos nariai, nedalyvauja: A. Grublys, V. Plečkaitis, T. Meškinis, A. Vildžiūnas. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas praneša, kad darbotvarkėje yra 25 klausimai.

Informuoja, kad yra gautas „Puteikis plius“ frakcijos prašymas, kuriuo siūloma išbraukti 24 darbotvarkės klausimą „Dėl Klaipėdos miesto savivaldybės 2017 metų viešųjų darbų programos patvirtinimo“.

L. Girskienė siūlo išbraukti 25 darbotvarkės klausimą „Dėl Klaipėdos miesto savivaldybės tarybos 2015 m. liepos 10 d. sprendimo Nr. T2-173 „Dėl Klaipėdos miesto savivaldybės tarybos Etikos komisijos sudarymo“ pakeitimo“.

V. Grubliauskas siūlo apsispręsti dėl pritarimo siūlymui išbraukti 24 darbotvarkės klausimą. Balsavimu (už – 6, prieš – 15, susilaiko – 3) nepritarta siūlymui.

V. Čepas prašo supažindinti su Etikos komisijos sudarymo bei keitimo procedūromis.

M. Vitkus sako, kad komisijos veiklą aiškiai apibrėžia įstatymas. Komisija negalėtų veikti nepilnos sudėties – negalima pašalinti nario, nedelegavus naujo nario. Į komisiją, vietoje nepriklausančio jokiai frakcijai nario V. Titovo, kuris be pateisinamos priežasties nedalyvauja Etikos komisijos posėdžiuose, siūlomas kitas frakcijai nepriklausantis narys – V. Anužis.

N. Puteikienė sako, kad buvęs Etikos komisijos narys V. Titovas yra opozicijoje, o
V. Anužis – pozicijoje.

V. Grubliauskas pritaria L. Girskienės siūlymui išbraukti 25 darbotvarkės klausimą ir siūlo atidėti šio klausimo svarstymą kitam Tarybos posėdžiui. Bendru sutarimu pritarta siūlymui.

Balsavimu (už – 22, prieš – 0, susilaiko – 0) patvirtinta darbotvarkė su pakeitimu.

DARBOTVARKĖ:

1. Dėl Leonido Donskio atminimo įamžinimo Klaipėdoje. Pranešėjas N. Lendraitis.

2. Dėl Klaipėdos miesto savivaldybės tarybos 2015 m. spalio 29 d. sprendimo Nr. T2-274 „Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“ pakeitimo. Pranešėjas N. Lendraitis.

3. Dėl Klaipėdos pedagoginės psichologinės tarnybos paskyrimo vykdyti bendravimo su vaikais tobulinimo kursus. Pranešėja L. Prižgintienė.

4. Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“ pakeitimo. Pranešėja L. Prižgintienė.

5. Dėl Klaipėdos miesto savivaldybės tarybos 2016 m. spalio 27 d. sprendimo Nr. T2-264 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo. Pranešėja J. Ceplienė.

6. Dėl priemokos skyrimo Irenai Valiukienei. Pranešėja I. Drąsutavičienė.

7. Dėl Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimo. Pranešėja I. Drąsutavičienė.

8. Dėl pritarimo dalyvauti projekte „Moterys ir vaikai – saugūs savo mieste“. Pranešėja A. Liesytė.

9. Dėl Klaipėdos miesto savivaldybės tarybos 2008 m. birželio 5 d. sprendimo Nr. T2-188 „Dėl biudžetinės įstaigos Neįgaliųjų dienos užimtumo centro „Klaipėdos lakštutė“ pavadinimo pakeitimo ir nuostatų patvirtinimo“ pakeitimo. Pranešėja A. Liesytė.

10. Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo. Pranešėja A. Liesytė.

11. Dėl Klaipėdos miesto sanitarijos ir higienos taisyklių patvirtinimo. Pranešėja J. Asadauskienė.

12. Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimo. Pranešėja J. Činauskaitė-Cetiner.

13. Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“ pakeitimo. Pranešėja J. Činauskaitė-Cetiner.

14. Dėl pritarimo projekto „Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje“ įgyvendinimui. Pranešėja E. Jurkevičienė.

15. Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimo. Pranešėja R. Jievaitienė.

16. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2-23 ,,Dėl akcinės bendrovės „Klaipėdos energija“ 2015–2017 metų investicijų plano ir jo finansavimo šaltinių. Pranešėjas A. Gaižutis.

17. Dėl pritarimo Bendradarbiavimo sutarties dėl viešojo transporto paslaugų organizavimo su Neringos savivaldybe pasirašymui. Pranešėjas R. Mockus.

18. Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2- 355 „Dėl keleivių vežimo kainų patvirtinimo“ pakeitimo. Pranešėjas L. Dūda.

19. Dėl Klaipėdos miesto savivaldybės tarybos 2011 m. liepos 28 d. sprendimo Nr. T2-251 „Dėl Keleivių vežimo reguliariais reisais vietinio (miesto) susisiekimo autobusų maršrutais tarifų dydžių įvertinimo metodikos ir Keleivių vežimo reguliariais reisais vietinio (priemiestinio) susisiekimo maršrutais tarifų dydžių įvertinimo metodikos patvirtinimo“ pakeitimo. Pranešėjas L. Dūda.

20. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-203 „Dėl Savivaldybės būsto ir socialinio būsto nuomos tvarkos aprašo patvirtinimo“ pakeitimo. Pranešėja D. Netikšienė.

21. Dėl Klaipėdos miesto savivaldybės tarybos 2016 m. vasario 25 d. sprendimo Nr. T2-47 „Dėl lauko apšvietimo elektros tinklų perėmimo Klaipėdos miesto savivaldybės nuosavybėn“ pakeitimo. Pranešėjas E. Simokaitis.

22. Dėl savivaldybės būstų pardavimo. Pranešėjas E. Simokaitis.

23. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

24. Dėl Klaipėdos miesto savivaldybės 2017 metų viešųjų darbų programos patvirtinimo. Pranešėja V. Jakubauskytė-Andriulienė.

L. Petraitienė perskaito pareiškimą: „Dėl koalicijos sutarties Klaipėdos miesto savivaldybės taryboje nutraukimo“.

V. Čepas praneša, kad Visuomeninio judėjimo „Klaipėda“ atstovai R. Taraškevičius ir
V. Čepas lieka koalicijoje ir vykdys visus koalicijos įsipareigojimus.

1. SVARSTYTA. Leonido Donskio atminimo įamžinimas Klaipėdoje.

Pranešėjas – N. Lendraitis, Kultūros skyriaus vedėjas.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Leonido Donskio atminimo įamžinimo Klaipėdoje:

„1. Pritarti Klaipėdos miesto savivaldybės tarybos nario Vyganto Vareikio prašymui įamžinti Klaipėdoje filosofo Leonido Donskio atminimą – savivaldybės lėšomis pakabinti atminimo lentą ant Klaipėdos universiteto Menų akademijos pastato (K. Donelaičio g. 4), kuriame jis studijavo ir dirbo.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

2. SVARSTYTA. Klaipėdos miesto savivaldybės tarybos 2015 m. spalio 29 d. sprendimo Nr. T2-274 „Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“ pakeitimas.

Pranešėjas – N. Lendraitis, Kultūros skyriaus vedėjas.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas. Siūlo pradėti balsavimo procedūrą. Bendru sutarimu pritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. spalio 29 d. sprendimo Nr. T2-274 „Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“ pakeitimo:

„Pakeisti Klaipėdos miesto savivaldybės tarybos 2015 m. spalio 29 d. sprendimo Nr. T2-274 „Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“ 1 punktą ir jį išdėstyti taip:

„1. Patvirtinti šios sudėties Žymių žmonių, istorinių datų, įvykių įamžinimo ir gatvių pavadinimų suteikimo komisiją:

Vytautas Čepas, Klaipėdos miesto savivaldybės tarybos narys;

Zita Genienė, Klaipėdos miesto savivaldybės Mažosios Lietuvos istorijos muziejaus Istorijos skyriaus vedėja;

dr. Aušra Kavaliauskienė, Klaipėdos miesto savivaldybės Mažosios Lietuvos istorijos muziejaus Etnografijos skyriaus vedėja;

Eugenija Krasauskienė, valstybės įmonės Registrų centro Klaipėdos filialo direktoriaus pavaduotoja registrui;

prof. dr. Daiva Kšanienė, Klaipėdos universiteto profesorė emeritė;

Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

doc. dr. Silva Pocytė, Baltijos regiono istorijos ir archeologijos instituto direktorė, vyresnioji mokslo darbuotoja;

Birutė Radavičienė, Klaipėdos miesto savivaldybės administracijos Dokumentų valdymo skyriaus vyriausioji specialistė;

doc. dr. Vygantas Vareikis, Klaipėdos miesto savivaldybės tarybos narys.“

BALSUOTA: už – 25, prieš – 0, susilaiko – 0.

3. SVARSTYTA. Klaipėdos pedagoginės psichologinės tarnybos paskyrimas vykdyti bendravimo su vaikais tobulinimo kursus.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto bei Sveikatos ir socialinių reikalų komitetai. Siūlo pradėti balsavimo procedūrą. Bendru sutarimu pritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos pedagoginės psichologinės tarnybos paskyrimo vykdyti bendravimo su vaikais tobulinimo kursus:

„1. Paskirti Klaipėdos pedagoginę psichologinę tarnybą vykdyti bendravimo su vaikais tobulinimo kursus.

2. Pripažinti netekusiu galios Klaipėdos miesto savivaldybės tarybos 2013 m. gegužės 30 d. sprendimą Nr. T2 115 „Dėl Įpareigojimo išklausyti bendravimo su vaikais tobulinimo kursus tėvams (globėjams, rūpintojams) Klaipėdos miesto savivaldybėje vykdymo tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

4. SVARSTYTA. Klaipėdos miesto savivaldybės tarybos 2015 m. gruodžio 22 d. sprendimo Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas. Siūlo pradėti balsavimo procedūrą. Bendru sutarimu pritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“ pakeitimo:

„1.Pakeisti Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo, patvirtinto Klaipėdos miesto savivaldybės tarybos 2015 m. gruodžio 22 d. sprendimu Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“, 41 punktą ir jį išdėstyti taip:

„41. Kasmet iki kovo 31 d. Savivaldybės ikimokyklinio ugdymo grupių skaičių ir ugdymo jose modelį nustato Savivaldybės administracijos direktorius, priešmokyklinio ugdymo grupių skaičių ir ugdymo jose modelį – Savivaldybės taryba.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2015 m. gruodžio 22 d. sprendimo Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“ pakeitimas.

Pranešėja – J. Ceplienė, Planavimo ir analizės skyriaus vedėja.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai. Siūlo pradėti balsavimo procedūrą. Bendru sutarimu pritarta siūlymui.

N. Puteikienė sako, kad priėmus sprendimą, būtų sudarytos geresnes sąlygos vaikams lankyti darželius, o ikimokyklinio ugdymo pedagogai, auklėtojos, auklytės atsakingiau dirbtų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės tarybos 2016 m. spalio 27 d. sprendimą Nr. T2 264 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“:

1.1. pakeisti nurodyto sprendimo 1 priedą ir jį išdėstyti nauja redakcija (pridedama);

1.2. pakeisti nurodyto sprendimo 2 priedą ir jį išdėstyti nauja redakcija (pridedama);

1.3. pakeisti nurodyto sprendimo 4 priedą ir jį išdėstyti nauja redakcija (pridedama).

2. Nustatyti, kad šis sprendimas įsigalioja 2017 m. vasario 1 d.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

6. SVARSTYTA. Priemokos skyrimas Irenai Valiukienei.

Pranešėja – I. Drąsutavičienė, Tarybos ir mero sekretoriato vyriausioji specialistė.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai. Siūlo pradėti balsavimo procedūrą. Bendru sutarimu pritarta siūlymui.

NUSPRĘSTA. Pritarti sprendimo projektui. Priimti sprendimą dėl priemokos skyrimo Irenai Valiukienei:

„Skirti nuo 2017 m. sausio 1 d. Irenai Valiukienei, biudžetinės įstaigos Klaipėdos Vlado Knašiaus krepšinio mokyklos direktoriaus pavaduotojai ugdymui, laikinai atliekančiai direktoriaus funkcijas, 60 procentų priemoką prie tarnybinio atlyginimo už darbo krūvį viršijančią veiklą, kol teisės aktų nustatyta tvarka bus paskirtas įstaigos vadovas.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 26, prieš – 0, susilaiko – 1.

7. SVARSTYTA. Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimas.

Pranešėja – I. Drąsutavičienė, Tarybos ir mero sekretoriato vyriausioji specialistė.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai. Siūlo pradėti balsavimo procedūrą. Bendru sutarimu pritarta siūlymui.

N. Puteikienė sako, kad frakcija susilaikys balsuojant, kadangi profesinių sąjungų atstovai nepritaria atlyginimų didinimui mokyklų vadovams tokiais sprendimais.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimo:

Pakeisti Klaipėdos miesto savivaldybės tarybos 2016 m. lapkričio 24 d. sprendimą Nr. T2‑289 „Dėl priedų prie tarnybinių atlyginimų švietimo ir sporto įstaigų vadovams skyrimo“:

1. pakeisti 1 priedo 3 punktą ir jį išdėstyti taip:

|  |  |  |  |  |  |
| --- | --- | --- | --- | --- | --- |
| „ | 3. | Klaipėdos lopšelis-darželis „Atžalynas“ | Rasa Žemgulienė | 20 % | “; |

2. papildyti 3 priedą 10 punktu:

|  |  |  |  |  |  |
| --- | --- | --- | --- | --- | --- |
| „ | 10. | Klaipėdos „Gintaro“ sporto centras | Asta Dirgėlienė | 20 % | “. |

BALSUOTA: už – 23, prieš – 0, susilaiko – 3.

8. SVARSTYTA. Pritarimas dalyvauti projekte „Moterys ir vaikai – saugūs savo mieste“.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

V. Čepas sako, kad kalbama tik apie moterų ir vaikų saugumą, apie vyrų – ne.

J. Skrabulienė sako, kad komitetas sprendimo projektui pritarė be pastabų vienbalsiai. Vyrų saugumo klausimu taip pat kalbėjo. Jei bus pateiktas su vyrų saugumu susijęs projektas, komitetas jį svarstys, ir mano, kad jam pritars.

NUSPRĘSTA. Pritarti sprendimo projektui. Priimti sprendimą dėl pritarimo dalyvauti projekte „Moterys ir vaikai – saugūs savo mieste“:

„1. Pritarti biudžetinės įstaigos Klaipėdos miesto šeimos ir vaiko gerovės centro dalyvavimui partnerio teisėmis 2014–2020 m. INTEREG V-A Latvijos ir Lietuvos programos projekte „Moterys ir vaikai – saugūs savo mieste“.

2. Įsipareigoti, gavus finansinę paramą, skirti 15 procentų tenkančios projekto vertės projekto įgyvendinimo bendrajam finansavimui.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2008 m. birželio 5 d. sprendimo Nr. T2-188 „Dėl biudžetinės įstaigos Neįgaliųjų dienos užimtumo centro „Klaipėdos lakštutė“ pavadinimo pakeitimo ir nuostatų patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2008 m. birželio 5 d. sprendimo Nr. T2-188 „Dėl biudžetinės įstaigos Neįgaliųjų dienos užimtumo centro „Klaipėdos lakštutė“ pavadinimo pakeitimo ir nuostatų patvirtinimo“ pakeitimo:

„1. Pakeisti Biudžetinės įstaigos Neįgaliųjų centro „Klaipėdos lakštutė“ nuostatų, patvirtintų Klaipėdos miesto savivaldybės tarybos 2008 m. birželio 5 d. sprendimu Nr. T2-188 „Dėl biudžetinės įstaigos Neįgaliųjų dienos užimtumo centro „Klaipėdos lakštutė“ pavadinimo pakeitimo ir nuostatų patvirtinimo“, 5 punktą ir jį išdėstyti taip:

„5. Centro buveinė – Lakštučių g. 6, LT-91196 Klaipėda, Centras vykdo veiklą šiais adresais: Smiltelės g. 14, LT-95135 Klaipėda, ir Panevėžio g. 2, LT-92307 Klaipėda.“

2. Įpareigoti Danutę Daukantienę, biudžetinės įstaigos Neįgaliųjų centro „Klaipėdos lakštutė“ direktorę, pasirašyti jos vadovaujamos įstaigos nuostatus ir įregistruoti juos Juridinių asmenų registre.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

10. SVARSTYTA. Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetas.

L. Girskienė siūlo plačiau kalbėti apie teikiamas paslaugas, nes daugelis klaipėdiečių apie jas net nežino.

NUSPRĘSTA. Pritarti sprendimo projektui. Priimti sprendimą dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo:

„1. Sudaryti šios sudėties Materialinės paramos teikimo komisiją:

Janina Asadauskienė, Klaipėdos miesto savivaldybės administracijos Socialinių reikalų departamento Sveikatos apsaugos skyriaus vedėja;

Gražina Aurylienė, Klaipėdos miesto savivaldybės administracijos Vaiko teisių apsaugos skyriaus vedėja;

Audra Daujotienė, Klaipėdos miesto savivaldybės administracijos Socialinių reikalų departamento direktorė;

Sonata Jakienė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių paslaugų poskyrio vedėja;

Saulius Liekis, Klaipėdos miesto savivaldybės tarybos Sveikatos ir socialinių reikalų komiteto narys;

Audronė Liesytė, Klaipėdos miesto savivaldybės administracijos Socialinių reikalų departamento Socialinės paramos skyriaus vedėja;

Danguolė Netikšienė, Klaipėdos miesto savivaldybės administracijos Socialinių reikalų departamento Socialinio būsto skyriaus vedėja;

Jolanta Skrabulienė, Klaipėdos miesto savivaldybės tarybos Sveikatos ir socialinių reikalų komiteto pirmininkė;

Gina Vilimaitienė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių išmokų poskyrio vedėja.

2. Patvirtinti Materialinės paramos teikimo komisijos nuostatus (pridedama).

3. Pripažinti netekusiu galios Klaipėdos miesto savivaldybės tarybos 2015 m. birželio 11 d. sprendimą Nr. T2-142 „Dėl Vienkartinių pašalpų skyrimo komisijos sudarymo ir Vienkartinių pašalpų skyrimo komisijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

11. SVARSTYTA. Klaipėdos miesto sanitarijos ir higienos taisyklių patvirtinimas.

Pranešėja – J. Asadauskienė, Sveikatos apsaugos skyriaus vedėja.

Informuoja, kad sprendimo projektą svarstant pirmame etape, buvo gautos pastabos iš Miesto ūkio ir aplinkosaugos komiteto bei Sveikatos ir socialinių reikalų komitetų. Į komitetų pateiktas pastabas buvo atsižvelgta – visa su pakeitimais susijusi medžiaga pateikta raštu.
Esminiai pakeitimai: iš taisyklių buvo išbrauktas punktas dėl vaikų žaidimų aikštelių, patikslintas terminas dėl gyvenamosios aplinkos, iš 22 punkto išbrauktas žodis „nuolat“, o sprendimo projekto 3 punkte nurodyta, kad sprendimas turi būti skelbiamas ir Teisės aktų registre. Svarstant sprendimo projektą komitetuose antrame etape, pastabų nebebuvo gauta. N. Puteikienės siūlomas pakeitimas yra pateiktas pradiniam taisyklių variantui.

N. Puteikienė sako, kad siekiant suvienodinti reikalavimus taisyklėse nurodytiems objektams, siūlo paplūdimiams taikyti įstatymu nustatytus higienos normų bei kitus reikalavimus: 12 punktą papildyti, nurodant, kokiais teisės aktais vadovaujantis bus dirbama tose zonose, 13 punktą išbraukti, nes higienos normos ir ministro įsakymas detaliau reglamentuoja zonas.

J. Asadauskienė sako, kad iš paplūdimių higienos normų buvo išbrauktos pozicijos, kurios yra susijusios su užkrečiamų ligų prevencija. Papildomai higienos normos neįrašytos, nes komitetas pastabos neteikė. Sako, kad N. Puteikienės siūlomi pakeitimai yra pertekliniai.

A. Vaišvila sako, kad komitetas apsisprendė, kad N. Puteikienės siūlomi pakeitimai yra pertekliniai.

L. Girskienė sako, kad reikėtų atidžiau įvertinti N. Puteikienės siūlomus pakeitimus. Siūlo atidėti klausimo svarstymą kitam Tarybos posėdžiui.

J. Skrabulienė sako, kad Sveikatos ir socialinių reikalų komitetas taip pat mano, kad
N. Puteikienės siūlomi pakeitimai yra pertekliniai.

A. Šulcas siūlo šiandien pritarti pateiktam sprendimo projektui su pakeitimais, kurie buvo atlikti, atsižvelgus į komitetų pastabas. Nemano, kad reikėtų daryti pakeitimus, gautus iš Tarybos narės prieš parą. Aiškina, kad teisės aktai yra viršesni už taisykles ir jų nuostatų, nors jos nėra įrašytos taisyklėse, vis tiek reikės laikytis.

A. Barbšys mano, kad 7.2 papunkčio redakcija yra neteisinga. Siūlo koreguoti šį punktą, bei įdėmiai peržiūrėti visas taisykles.

N. Puteikienė sako, kad Lietuvos Respublikos aplinkos viceministras raštu atsakė, kad savivaldybės dokumentai turi būti rengiami, atsižvelgiant į valstybės ir regioninio lygmens teritorijų planavimo, savivaldybių teritorijų planavimo dokumentus. Siūlo atidėti sprendimo priėmimą, taisykles tobulinti.

V. Žvikienė, frakcijos vardu, prašo 5 minučių pertraukos.

Pertrauka.

V. Grubliauskas siūlo apsispręsti dėl pritarimo siūlymui atidėti klausimo svarstymą. Balsavimu (už – 5, prieš – 18, susilaiko – 0) nepritarta siūlymui.

V. Grubliauskas siūlo apsispręsti dėl pritarimo N. Puteikienės siūlomiems pakeitimams. Balsavimu (už – 4, prieš – 19, susilaiko – 1) nepritarta siūlymui.

V. Grubliauskas siūlo apsispręsti dėl pritarimo Savivaldybės administracijos siūlymui atlikti pakeitimus sprendimo projekte. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto sanitarijos ir higienos taisyklių patvirtinimo:

„1. Patvirtinti Klaipėdos miesto sanitarijos ir higienos taisykles (pridedama).

2. Pripažinti netekusiu galios Klaipėdos miesto savivaldybės tarybos 2009 m. spalio 29 d. sprendimą Nr. T2-379 „Dėl Klaipėdos miesto sanitarijos ir higienos taisyklių patvirtinimo“.

3. Skelbti šį sprendimą Teisės aktų registre, vietinėje spaudoje ir Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 4.

12. SVARSTYTA. Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimas.

Pranešėja – J. Činauskaitė-Cetiner, Jaunimo reikalų koordinatorė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. rugsėjo 24 d. sprendimą Nr. T2 263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“:

1.1. pakeisti 2.3 papunktį ir jį išdėstyti taip:

„2.3. Viktorija Palubinskienė, Socialinių mokslų kolegijos direktoriaus pavaduotoja;“;

1.2. pakeisti 2.4 papunktį ir jį išdėstyti taip:

„2.4. Jurgita Choromanskytė, Klaipėdos miesto savivaldybės tarybos Miesto plėtros ir strateginio planavimo komiteto deleguota atstovė;“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 4.

13. SVARSTYTA. Klaipėdos miesto savivaldybės tarybos 2015 m. rugsėjo 24 d. sprendimo Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“ pakeitimas.

Pranešėja – J. Činauskaitė-Cetiner, Jaunimo reikalų koordinatorė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. rugsėjo 24 d. sprendimą Nr. T2 239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“:

1.1. pakeisti 2.2 papunktį ir jį išdėstyti taip:

„2.2. Akvilė Stonkuvienė, Klaipėdos jaunimo organizacijų asociacijos „Apskritasis stalas“ atstovė;“;

1.2. pakeisti 2.3 papunktį ir jį išdėstyti taip:

„2.3. Jurgita Choromanskytė, Klaipėdos miesto savivaldybės tarybos Miesto plėtros ir strateginio planavimo komiteto deleguota atstovė;“;

1.3. pakeisti 2.6 papunktį ir jį išdėstyti taip:

 „2.6. Rūtenė Morkūnienė, Klaipėdos jaunimo organizacijų asociacijos „Apskritasis stalas“ atstovė;“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 3.

14. SVARSTYTA. Pritarimas projekto „Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Sveikatos ir socialinių reikalų komitetai.

N. Puteikienė sako, kad priėmus sprendimą, prie tam tikrų objektų atsiras užrašai, lentelės, nuorodos neįgaliesiems, tačiau kaip neįgalusis judės nuo vieno objekto prie kito, yra visiškai neaišku.

NUSPRĘSTA. Pritarti sprendimo projektui. Priimti sprendimą dėl pritarimo projekto „Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje“ įgyvendinimui:

„1. Pritarti projekto „Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje“ (toliau – Projektas) paraiškos teikimui ir Projekto įgyvendinimui pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų išlaidų padengimą ir iki 10 proc. nuo Projekto vertės tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 23, prieš – 0, susilaiko – 0.

15. SVARSTYTA. Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimo

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

A. Barbšys mano, kad šio mokesčio lengvata šiais metais turėti būti didesnė nei 5 procentai. Galbūt būtų galima, iki naujos tvarkos liepos mėnesį patvirtinimo, taikyti 80 procentų lengvata. Lėšas projektams finansuoti siūlo imti iš skiriamų lėšų, o ne iš gyventojų surinktos rinkliavos, nes tai nėra socialiai teisinga.

R. Didžiokas sako, kad yra nelogiška ir socialiai neteisinga rinkti rinkliavą būsimoms išlaidoms, kurios nėra pagrįstos. Siūlo nepritarti sprendimo projektui.

A. Šulcas sako, kad prireikus lėšų investiciniams projektams, reikėtų didinti rinkliavą, tuomet būtų labai daug maištaujančių.

N. Puteikienė sako, kad reikėtų prieiti prie rinkliavos taikomos Skandinavijos šalyse – mokama ne pagal plotą ar gyventojų skaičių, o pagal tikrąjį atliekų kiekį.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimo:

„1. Sumažinti 5 proc. vietinės rinkliavos mokėtojų mokėtinas metinės vietinės rinkliavos už komunalinių atliekų surinkimą iš atliekų turėtojų ir atliekų tvarkymą įmokas, apskaičiuotas už 2017 m.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 3.

16. SVARSTYTA. Klaipėdos miesto savivaldybės tarybos 2015 m. vasario 19 d. sprendimo Nr. T2-23 ,,Dėl akcinės bendrovės „Klaipėdos energija“ 2015–2017 metų investicijų planas ir jo finansavimo šaltiniai.

Pranešėjas – A. Gaižutis. Butų ir energetikos poskyrio vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

A. Barbšys sako, kad sprendimo projektu siūloma planą papildyti priemonėmis, kurių įgyvendinimui lėšos jau išleistos, sprendimo projektu pavėluotai prašoma papildyti finansavimo šaltinį.

R. Taraškevičius sako, kad AB „Klaipėdos energija“ stengėsi operatyviai spręsti gyventojų problemas, kad būtų užtikrintas šilumos tiekimas vartotojams, ir kad rekonstruojant tinklus, būtų galima pasinaudoti Europos Sąjungos fondų parama. Sutinka su A. Barbšiu, kad investicinį planą reikėjo papildyti ir pateikti Tarybai tvirtinti anksčiau. Siūlo pritarti pateiktam sprendimo projektui.

J. Simonavičiūtė sako, kad kai kurie savivaldybės veiklos planai yra koreguojami keletą kartų ir korekcijos kartais vyksta po to, kai darbai jau būna atlikti. Mano, kad korekcijos dalykai tikrai nėra neteisėti veiksmai.

L. Girskienė atkreipia dėmesį, kad dujiniai katilai yra daugiabučių namų gyventojų bendrojo naudojimo objektai, todėl mano, kad ateityje gyventojams turėtų būti pasiūlyta juos įsigyti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. vasario 19 d. sprendimo Nr. T2-23 ,,Dėl akcinės bendrovės „Klaipėdos energija“ 2015–2017 metų investicijų plano ir jo finansavimo šaltinių:

„1. Pakeisti Klaipėdos miesto savivaldybės tarybos 2015 m. vasario 19 d. sprendimą Nr. T2 23 ,,Dėl akcinės bendrovės „Klaipėdos energija“ 2015–2017 metų investicijų plano ir jo finansavimo šaltinių suderinimo“ – papildyti priedą „AB ,,Klaipėdos energija“ 2015–2017 metų investicijų planas ir jo finansavimo šaltiniai“ 2.1.6.1, 2.1.122, 2.1.123, 2.1.124, 2.1.125, 2.1.126, 2.1.127, 2.1.128 papunkčiais pagal priedą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 1, susilaiko – 4.

17. SVARSTYTA. Pritarimas Bendradarbiavimo sutarties dėl viešojo transporto paslaugų organizavimo su Neringos savivaldybe pasirašymui.

Pranešėjas – R. Mockus, Transporto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl pritarimo Bendradarbiavimo sutarties dėl viešojo transporto paslaugų organizavimo su Neringos savivaldybe pasirašymui:

„1. Pritarti Bendradarbiavimo sutarties dėl viešojo transporto paslaugų organizavimo su Neringos savivaldybe pasirašymui (pridedama).

2. Įgalioti:

2.1. Klaipėdos miesto savivaldybės merą pasirašyti Bendradarbiavimo sutartį dėl viešojo transporto paslaugų organizavimo su Neringos savivaldybe;

2.2. VšĮ „Klaipėdos keleivinis transportas“ organizuoti viešojo transporto paslaugų teikimą ir atlikti visus veiksmus, susijusius su Bendradarbiavimo sutarties dėl viešojo transporto paslaugų organizavimo su Neringos savivaldybe įgyvendinimu.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

18. SVARSTYTA. Klaipėdos miesto savivaldybės tarybos 2015 m. gruodžio 22 d. sprendimo Nr. T2 355 „Dėl keleivių vežimo kainų patvirtinimo“ pakeitimas.

Pranešėjas – L. Dūda, Miesto ūkio departamento direktorius.

V. Grubliauskas informuoja, kad sprendimo projektui be pastabų pritarė Finansų ir ekonomikos, Sveikatos ir socialinių reikalų bei Miesto plėtros ir strateginio planavimo komitetai.

N. Putekienė siūlo leisti senjorams, sulaukusiems 75 ir daugiau metų, miesto maršrutiniais autobusais važinėti nemokamai.

V. Žvikienė pritaria, kad ateityje, įvertinus šio sprendimo rezultatus, galima būtų svarstyti klausimą dėl galimybės suteikti pensininkams lengvatą ne tik pusmečio ar metinių, bet ir vienkartinių bilietų įsigijimui. Siūlo pritarti pateiktam sprendimo projektui.

A. Barbšys sako, kad sprendimas yra geras, bet mano, kad reikėjo suteikti lengvatą ir vienkartiniams bilietams įsigyti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2‑355 „Dėl keleivių vežimo kainų patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. gruodžio 22 d. sprendimą Nr. T2 355 „Dėl keleivių vežimo kainų patvirtinimo“:

1.1. papildyti nauju 20 punktu:

„20. Nustatyti, kad asmenims iki 70 metų, kuriems sukako valstybinio socialinio draudimo senatvės pensijos amžius, savivaldybės biudžeto sąskaita suteikiama teisė į elektroninių terminuotų bilietų papildymo tarifus, nurodytus 8.5 ir 8.9 papunkčiuose.“;

1.2. buvusį 20 punktą laikyti 21 punktu.

2. Nustatyti, kad šis sprendimas įsigalioja 2017 m. vasario 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

19. SVARSTYTA. Klaipėdos miesto savivaldybės tarybos 2011 m. liepos 28 d. sprendimo Nr. T2-251 „Dėl Keleivių vežimo reguliariais reisais vietinio (miesto) susisiekimo autobusų maršrutais tarifų dydžių įvertinimo metodikos ir Keleivių vežimo reguliariais reisais vietinio (priemiestinio) susisiekimo maršrutais tarifų dydžių įvertinimo metodikos patvirtinimo“ pakeitimas.

Pranešėjas – L. Dūda, Miesto ūkio departamento direktorius.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

N. Puteikienė sako, kad maršrutas Klaipėda – Palangos oro uostas negali būti vadinamas socialiai remtinu maršrutu. Važiuojantys į oro uostus keleiviai paprastai už bilietus moka pakankamai daug, savivaldybėms nereikia kompensuoti to maršruto. Šiuo sprendimu siūloma ne tik mokėti vežėjui, bet ir siūloma Tarybai pritarti, kad kompensacija būtų mokama be jos žinios – šias funkcijas perduoti Savivaldybės administracijos direktoriui. Mano, kad šis maršrutas turėtų būti perduotas verslui.

L. Petraitienė sako, kad šiam maršrutui skiriamus pinigus buvo galima skirti senjorams viešojo transporto bilietams įsigyti su dar didesne nuolaida.

V. Vareikis mano, kad maršrutas Klaipėda – Palangos oro uostas, su tam tikromis išimtimis, yra socialinis maršrutas. Siūlo pritarti sprendimo projektui.

A. Barbšys mano, kad sprendimu siekiama nuo gyventojų nuslėpti informaciją, kokie yra maršruto nuostoliai. Gyvenantys privačiuose namuose Palangoje ar jos priemiestyje nėra socialiai remtini, todėl leisti savivaldybės lėšas kompensacijai nėra tikslinga. Nepritaria sprendimo projektui.

J. Simonavičiūtė sako, kad sprendimo projekto esmė yra buhalterio funkcijos pavedimas Savivaldybės administracijos direktoriui – bus pavesta suskaičiuoti, kiek tiksliai buvo nuostolių. Siūlo pritarti pateiktam sprendimo projektui.

L. Girskienė mano, kad maršruto Klaipėda – Palangos oro uostas finansavimas yra privataus verslo rėmimas, nes privačiam vežėjui, parinktam be konkurso, yra užtikrinamos nuolatinės pajamos.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. liepos 28 d. sprendimo Nr. T2-251 „Dėl Keleivių vežimo reguliariais reisais vietinio (miesto) susisiekimo autobusų maršrutais tarifų dydžių įvertinimo metodikos ir Keleivių vežimo reguliariais reisais vietinio (priemiestinio) susisiekimo maršrutais tarifų dydžių įvertinimo metodikos patvirtinimo“ pakeitimo:

1. Pakeisti Keleivių vežimo reguliariais reisais vietinio (priemiestinio) susisiekimo maršrutais tarifų dydžių įvertinimo metodikos, patvirtintos Klaipėdos miesto savivaldybės tarybos 2011 m. liepos 28 d. sprendimu Nr. T2-251 „Dėl Keleivių vežimo reguliariais reisais vietinio (miesto) susisiekimo autobusų maršrutais tarifų dydžių įvertinimo metodikos ir Keleivių vežimo reguliariais reisais vietinio (priemiestinio) susisiekimo maršrutais tarifų dydžių įvertinimo metodikos patvirtinimo“, 21 punktą ir jį išdėstyti taip:

„21. Lėšos, reikalingos socialiai būtinų maršrutų nuostoliams kompensuoti, numatomos savivaldybės biudžeto projekte pagal Administracijos direktoriaus įsakymu patvirtintą socialiai būtinų maršrutų nuostolių dydį.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

BALSUOTA: už – 20, prieš – 3, susilaiko – 3.

20. SVARSTYTA. Klaipėdos miesto savivaldybės tarybos 2015 m. liepos 31 d. sprendimo Nr. T2-203 „Dėl Savivaldybės būsto ir socialinio būsto nuomos tvarkos aprašo patvirtinimo“ pakeitimo

Pranešėja – D. Netikšienė, Socialinio būsto skyriau vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. liepos 31 d. sprendimo Nr. T2-203 „Dėl Savivaldybės būsto ir socialinio būsto nuomos tvarkos aprašo patvirtinimo“ pakeitimo:

„1. Pakeisti Savivaldybės būsto ir socialinio būsto nuomos tvarkos aprašo, patvirtinto Klaipėdos miesto savivaldybės tarybos 2015 m. liepos 31 d. sprendimu Nr. T2-203 „Dėl Savivaldybės būsto ir socialinio būsto nuomos tvarkos aprašo patvirtinimo“ (Klaipėdos miesto savivaldybės tarybos 2016 m. gruodžio 22 d. sprendimo Nr. T2-319 redakcija), paskutinio VII skyriaus pavadinimą ir jį išdėstyti taip:

„**VIII SKYRIUS**

**BAIGIAMOSIOS NUOSTATOS**“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

21. SVARSTYTA. Klaipėdos miesto savivaldybės tarybos 2016 m. vasario 25 d. sprendimo Nr. T2-47 „Dėl lauko apšvietimo elektros tinklų perėmimo Klaipėdos miesto savivaldybės nuosavybėn“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. vasario 25 d. sprendimo Nr. T2-47 „Dėl lauko apšvietimo elektros tinklų perėmimo Klaipėdos miesto savivaldybės nuosavybėn“ pakeitimo:

„1. Pakeisti Klaipėdos miesto savivaldybės tarybos 2016 m. vasario 25 d. sprendimą Nr. T2 47 „Dėl lauko apšvietimo elektros tinklų perėmimo Klaipėdos miesto savivaldybės nuosavybėn“:

1.1. pakeisti preambulę ir ją išdėstyti taip:

„Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir atsižvelgdama į Valstybinio socialinio draudimo fondo valdybos Klaipėdos skyriaus 2016 m. sausio 14 d. raštą Nr. (6.9) SI-2493 „Dėl lauko apšvietimo elektros tinklų perdavimo“, Klaipėdos miesto savivaldybės taryba nusprendžia:“;

1.2. pakeisti 1 punktą ir jį išdėstyti taip:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms (saugaus eismo organizavimui) įgyvendinti valstybei nuosavybės teise priklausantį ir šiuo metu Valstybinio socialinio draudimo fondo valdybos Klaipėdos skyriaus patikėjimo teise valdomą ilgalaikį turtą – lauko apšvietimo elektros tinklus, esančius šalia administracinio pastato Smiltelės g. 12A, Klaipėda (10 vienetų 8 metrų aukščio 150 kW galingumo šviestuvų ir 4 vienetus 3 metrų aukščio 100 kW galingumo šviestuvų), kurių įsigijimo vertė – 14 610,89 Eur, likutinė vertė 2017-01-31 – 12 442,54 Eur.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 1.

22. SVARSTYTA. Savivaldybės būstų pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų pardavimo:

„1. Parduoti savivaldybei nuosavybės teise priklausančius būstus:

1.1. N. B., (duomenys neskelbtini), Klaipėda, 58,33 kv. metro ploto būstas, unikalus Nr. (duomenys neskelbtini), namo statybos metai – 1971. Kaina – 44 079,00 Eur (keturiasdešimt keturi tūkstančiai septyniasdešimt devyni eurai 00 ct), iš jų 79,00 Eur (septyniasdešimt devyni eurai 00 ct) – už būsto vertės nustatymą;

1.2. G. C., (duomenys neskelbtini), Klaipėda, 61,08 kv. metro ploto būstas, unikalus Nr. (duomenys neskelbtini), namo statybos metai – 1932, su būstui priklausančiomis 5/100 dalimis pagalbinio ūkio paskirties sandėlio, plane žymimo 2I1p, užstatytas plotas – 152,00 kv. metro, unikalus Nr. (duomenys neskelbtini), statybos metai – 1968. Kaina – 26 779,00 Eur (dvidešimt šeši tūkstančiai septyni šimtai septyniasdešimt devyni eurai 00 ct), iš jų 79,00 Eur (septyniasdešimt devyni eurai 00 ct) – už būsto vertės nustatymą;

1.3. E. L., (duomenys neskelbtini), Klaipėda, 42,56 kv. metro ploto būstas, unikalus Nr. (duomenys neskelbtini), namo statybos metai – 1964. Kaina – 33 673,00 Eur (trisdešimt trys tūkstančiai šeši šimtai septyniasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą.

2. Leisti E. L. perkamą būstą (duomenys neskelbtini), Klaipėda, įkeisti kredito įstaigai kredito unijai „Mėmelio taupomoji kasa“ (juridinio asmens kodas 300087289). Hipoteka įsigalios, kai su Klaipėdos miesto savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 24, prieš – 0, susilaiko – 0.

23. SVARSTYTA. Turto perdavimas valdyti, naudoti ir disponuoti patikėjimo teise savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą – gyvenamąsias patalpas Rumpiškės g. 31-9, Klaipėda (unikalus Nr. 2195-5007-7014:0008, bendras plotas – 120,57 kv. m.), turto įsigijimo vertė – 135 000,00 Eur, likutinė vertė 2017-01-31– 134 887,50 Eur), valdyti, naudoti ir disponuoti patikėjimo teise biudžetinei įstaigai Klaipėdos vaikų globos namams „Rytas“.

2. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą (turto įsigijimo vertė – 50 150,00 Eur, likutinė vertė 2017-01-31 – 50 150,00 Eur), valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (priedas).

3. Perduoti Klaipėdos miesto savivaldybei nuosavybės teise priklausantį ir šiuo metu Klaipėdos Baltijos gimnazijos patikėjimo teise valdomą ilgalaikį materialųjį turtą – negyvenamąsias patalpas Baltijos pr. 51, Klaipėda (311,31 kv. m bendrojo ploto, unikalus Nr. 2197-0000-8010, pastato žymėjimas plane – 1C3p, patalpų žymėjimo indeksai: 1-39 (104,97 kv. m), 1-40 (52,12 kv. m), 1-41 (51,53 kv. m), 1-42 (51,51 kv. m), 1-43 (51,18 kv. m), turto įsigijimo vertė – 35 470,79 Eur, likutinė vertė 2017-01-31– 17 318,09 Eur), valdyti, naudoti ir disponuoti patikėjimo teise biudžetinei įstaigai Klaipėdos pedagogų švietimo ir kultūros centrui.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

24. SVARSTYTA. Klaipėdos miesto savivaldybės 2017 metų viešųjų darbų programos patvirtinimas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

L. Girskienė sako, kad susidaro toks įspūdis, jog viešuosius darbus atlikti yra proteguojama viena įmonė.

L. Petraitienė sako, kad viena įmonė, kuriai vadovauja V. Žvikienė, nuolat laimi galimybę vykdyti viešuosius darbus. Mano, kad reikėtų kreiptis į atitinkamas tarnybas ir išsiaiškinti, ar nėra viešųjų ir privačiųjų interesų konflikto.

J. Simonavičiūtė atkreipia dėmesį, kad šiandien siūloma patvirtinti viešųjų darbų programą – remiamas darbų rūšis, o ne kaip skirstomi darbai. Siūlo pritarti pateiktam sprendimo projektui.

N. Puteikienė sako, kad jai neaišku, ar šia programa remiant verslo įmones, neiškreipiama darbo rinka, ar nesudaromos sąlygos korupcijai. Siūlo Savivaldybės administracijai programą perduoti vykdyti visuomeniniam sektoriui, įvardinant, kad programos vykdytojais gali būti tik ne pelno siekiančios įmonės.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2017 metų viešųjų darbų programos patvirtinimo:

1. Patvirtinti Klaipėdos miesto savivaldybės 2017 metų viešųjų darbų programą (pridedama).

2. Įgalioti Klaipėdos miesto savivaldybės administracijos direktorių patvirtinti viešųjų darbų programos priemones.

BALSUOTA: už – 17, prieš – 1, susilaiko – 3.

N. Puteikienė dėkoja merui už tai, kad stojo ginti bendruomenės interesą ir principingai pasisakė prieš krematoriumo statybą Joniškės kapinėse.

R. Taraškevičius siūlo Tarybai išsakyti savo nuostatas Lietuvos savivaldybių asociacijai ir Lietuvos Respublikos Vyriausybei dėl Savivaldybės rengiamo bendrojo plano, kuris gali tapti priedu prie Klaipėdos valstybinio jūrų uosto direkcijos rengiamo specialiojo plano, bei dėl savivaldybių galių mažinimo savarankiškai skolinantis ir finansuojant projektus.

Posėdžio pabaiga – 12.30 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2017-02-13